ทูตโสมแดง ทำงามหน้า โดนจับคาสนามบินบังกลาเทศ แอบขนทองอื้อ
เจ้าหน้าที่การทูตเกาหลีเหนือก่อเรื่องฉาว แอบลักลอบขนทองคำ 27 กก. มูลค่ามหาศาลนับ 32 ล้าน ลักลอบเข้าบังกลาเทศ แต่สุดท้ายไม่รอด โดนเจ้าหน้าที่ ตม.ตรวจค้นเจอคาสนามบินในกรุงธากา,สำนักข่าวซีเอ็นเอ็น รายงานเมื่อ 13 มี.ค.ว่า เอกอัครราชทูตเกาหลีเหนือประจำกรุงธากา ประเทศบังกลาเทศ ออกแถลงการณ์ขอโทษ หลังเกิดเหตุอื้อฉาว เจ้าหน้าที่การทูตเกาหลีเหนือโดนจับได้ที่ท่าอากาศยานระหว่างประเทศในกรุงธากา เมืองหลวง โทษฐานแอบนำทองคำน้ำหนักถึง 27 กก. ลักลอบเข้ามาในบังกลาเทศ โดยไม่มีการแจ้งแก่เจ้าหน้าที่ตรวจคนเข้าเมืองของบังกลาเทศ,นายคาซี มูฮัมหมัด ไซอุดดิน เจ้าหน้าที่ระดับสูงของสำนักงานตรวจคนเข้าเมือง (ตม.) บังกลาเทศ เผยต่อผู้สื่อข่าวซีเอ็นเอ็นว่า เจ้าหน้าที่ตรวจคนเข้าเมืองบังกลาเทศได้ตรวจพบเจอทองคำ เมื่อบ่ายวันที่ 5 มี.ค. หลังจากเจ้าหน้าที่การทูตของเกาหลีเหนือคนดังกล่าว เดินทางโดยเครื่องบินโดยสารของสายการบินสิงคโปร์ แอร์ไลน์ มาถึงท่าอากาศยานในกรุงธากา,นายไซอุดอิน เผยด้วยว่า เจ้าหน้าที่การทูตเกาหลีเหนือที่ตกเป็นผู้ต้องหาลักลอบขนทองคำเข้ามาในบังกลาเทศ คือ นายซอน ยอง นัม มีตำแหน่งเป็นเลขานุการเอกประจำสถานเอกอัครราชทูตเกาหลีเหนือประจำกรุงธากา โดยเบื้องต้น นายซอนปฏิเสธที่จะให้เจ้าหน้าที่ตรวจค้นกระเป๋าเดินทางของเขา อ้างว่าข้างในกระเป๋ามีอุปกรณ์ไฟฟ้า ก่อนจะยอมเปลี่ยนใจในเวลาต่อมา และเมื่อเจ้าหน้าที่ ตม.เปิดกระเป๋าของนายซอนแล้ว กลับเจอทองคำแท่งถึง 170 แท่ง และทองคำรูปพรรณจำนวนหนึ่ง รวมมูลค่าแล้วถึงประมาณ 1 ล้านดอลลาร์ หรือ 32 ล้านบาทเลยทีเดียว,อย่างไรก็ตาม ซีเอ็นเอ็นรายงานว่า เจ้าหน้าที่ทางการเกาหลีเหนือยังคงไม่ยอมแสดงความเห็นใดๆ ต่อเหตุการณ์ครั้งนี้ ขณะที่บรรดาสื่อต่างๆ ซึ่งเป็นกระบอกเสียงของรัฐบาลคอมมิวนิสต์เกาหลีเหนือก็ยังไม่มีการรายงานข่าวนี้แต่อย่างใด
เจ้าหน้าที่การทูตเกาหลีเหนือก่อเรื่องฉาว แอบลักลอบขนทองคำ 27 กก. มูลค่ามหาศาลนับ 32 ล้าน ลักลอบเข้าบังกลาเทศ แต่ไม่รอด โดนเจ้าหน้าที่ ตม.ตรวจค้นเจอคาสนามบินในกรุงธากา
เจ้าหน้าที่ทูตเกาหลีเหนือแอบขนทองคำ,เจ้าหน้าที่ทางการทูต,ลักลอบ,ทองคำแท่ง,ทองคำรูปพรรณ,สนามบิน,ท่าอากาศยาน,กรุงธากา,บังกลาเทศ,สถานเอกอัครราชทูตเกาหลีเหนือ,ข่าว,ไทยรัฐออนไลน์,ข่าวต่างประเทศ,ขนทองคำ